Jennylyn Mercado

Jennylyn Anne Pineda Mercado-Ho (s. 15. toukokuuta 1987) on filippiiniläinen näyttelijä, laulaja ja lauluntekijä. Mercado tuli jo nuorena tunnetuksi esiintymisistään elokuvissa ja televisiossa. Hän muun muassa voitti paikallisen televisiokanavan järjestämän kykyjenetsintäkilpailun "StarStruck" ensimmäisen jakson. Hän on myös esiintynyt useissa kaupallisesti menestyneissä elokuvissa kuten "English Only, Please" (2014), "The Prenup" (2015), "Walang Forever" (2015) ja "Just the 3 of Us" (2016). Mercado on esiintynyt kolmella GMA Records- ja Viva Records- yhtyeiden albumilla ja esittänyt useita lauluja, osan niistä yhdessä Janno Gibbsin kanssa. Mercado esiintyi myös pääosassa, kun eteläkorealaista televisiosarjasta "Byeoreseo on geudae" () vuonna 2017 tehtiin filippiiniläinen sovitus.
Mercado on yksi Filippiinien menestyneimmistä näyttelijöistä ja on saanut kunnianimen "Ultimate Star" ("äärimmäinen tähti").
Syntyperä ja lapsuus.
Jennylyn Mercado synty 15. toukokuuta 1987 Parañaquessa Manilan metropolialueella.
Varhaislapsuudessaan Mercado oli isäpuolensa hoivissa, mutta joutui tämän pahoinpitelemäksi. Kun isäpuoli pidätettiin, Jennylyn Mercadon äiti, joka oli toiminut kotiapulaisena Dubaissa, palasi hänen luokseen saadakseen tämän vapautetuksi. Hän ei kuitenkaan ottanut Jennylyniä hoiviinsa, vaan tämän adoptoi hänen tätinsä, Lydia Mercado.
Viimeiset kouluvuotensa Jennylyn Mercado opiskeli augustinolaisessa luostarikoulussa Las Piñasissa.
Ura.
Varhaisvaiheet.
Mercado aloitti uransa Alpha Recordsissa vuonna 1999 Susanna Pichayn suosituksesta. Aluksi hän toimi Nonoy Tanin lauluyhtyeessä G4. Yhtye levytti kaksi laulua, mutta ei koskaan julkaissut albumia, koska kaksi sen neljästä jäsenestä erosi yhtyeestä. G4:n jälkeen Mercado esiintyi televisiomainoksissa, muun muassa Pond'sin mainoksessa. Hän osallistui myös ohjelmaan "10 Modeling Search", jossa hän kilpaili "StarStruck"-finalisti Dion Ignacion kanssa.
Näyttelijänä Mercado esiintyi ensimmäisen kerran vuonna 2002 sivuosassa ABS-CBN:n sarjassa "Kay Tagal Kang Hinintay".
2003–2007: "Starstruck".
Vuonna 2002 Mercado osallistui tosi-tv-sarjaan "StarStruck". Siinä hän ja Mark Herras voittivat ja saivat miljoonan peson palkinnon sekä sopimuksen GMA Networkin kanssa. Voitettuaan StarStruckissa Mercado esiintyi useissa televisiosarjoissa kuten "Encantadia", "I Luv NY", "Dangal", "Super Twins", "Paano Ba Ang Mangarap?", "", "Ikaw Sana" ja "Gumapang Ka Sa Lusak". Hän esiintyi myös elokuvissa "So Happy Together" (2004) ja "Let the Love Begin" (2005), joista jälkimmäinen oli teini-ikäisten suuressa suosiossa..
Mercado julkaisi ensimmäisen albuminsa "Living the Dream", joka sisälsi Vehnee Saturnon säveltämiä kappaleita, sekä singlen "Kahit Sandali". Toukokuussa 2006 hän julkaisi toisen albuminsa "Letting Go", johon sisältyi Vehnee Saturnon sävelämä kappale "Sa Aking Panaginip". Ensimmäisen suuren konserttinsa hän piti Greenhillsin musiikkimuseossa 15. toukokuuta 2006. Siellä hän piti myös toukokuussa 2009 loppuunmyydyn "I Am Woman" -nimisen syntymäpäiväkonsertin. Tammikuussa 2010 levy-yhtiö Viva Records julkaisi hänen kolmannen albuminsa "Love Is... Jennylyn Mercado".
2007–2014.
Vuonna 2010 Mercado esiintyi filippiiniläisessä elokuvasarjassa "Rosario" (2010). Hänen näyttelijänuraansa tukivat Becky Aguila ja Viva Entertainment, jossa hän kohtasi "Starstruckin" aikaisen opiskelutoverinsa Cristine Reyes. Myös laulajana hän toimi Viva Recordsin johdolla. Vuonna 2011 hänen sopimuksensa Viva Recordsin kanssa päättyi eikä sitä uusittu, mutta hän jatkoi yhteisesiintymisiään Cristene Reysein kanssa. Vuonna 2013 Mercado teki sopimuksen Regal Entertainmentin ja myös PolyEast Recordsin kanssa toivoen voivansa jatkaa laulajana.
Mercado toimi myös televisiojuontajana muun-muassa tosi-tv-sarjassa "" yhdessä Ogie Alcasidin ja Dingdong Dantesin kanssa. Lisäksi hän esiintyi sunnuntaisin GMA-7:n keskusteluohjelmassa "Showbiz Central".
Vuonna 2013 Mercado näyttelijä elokuvassa "The Bride and the Lover" (2013). Samana vuonna hänen sopimuksensa Polyeast Recordsin kanssa päättyi. Vuonna 2014 hän esitti televisiosarjassa "Rhodora X" naista, jonka persoonallisuus oli jakautunut. Hänen mukaansa kyseessä oli haastavin rooli, jossa hän on koskaan esiintynyt. Vuoden 2014 lopulla GMA Records julkaisi hänen viidennen albuminsa.
Vuoden 2014 lopulla Mercado osallistui Manilan metropolialueen elokuvafestivaaliin "Metro Manila Film Festival" (MMFF) elokuvalla "English Only, Please". Alun perin hänen Angeline Quinton oli määrä esittää hänen osuutensa. Siitä tuli menestys, vaikka siihen panostettiin vähemmän kuin muihin festivaalissa esitettyihin elokuviin. Siinä Mercado esitti filippiini­läisen koti­opettaja Tere Madlnansacayn osaa. Elokuvan suosio vahvisti hänen asemansa menestyneenä elokuva­näyttelijänä. Vuoden 2015 alussa Mercado sai tämän elokuvan vuoksi MMFF:n parhaan naisnäyttelijän palkinnon.
2015–2018.
Vuonna 2015 Mercado oli ensimmäisellä sijalla "FHM"-lehden luettelossa "Filippiinien 100 seksikkäintä naista", sen jäkeen kun Marian Rivera oli luopunut arvosta. Juuri ennen kuin Mercadon oli määrä matkustaa näyttelijä Sam Milbyn kanssa New Yorkiin elokuvan "PreNup" kuvauksia varten, julkaisija Aeus Reyes, Allan Altera ja GMA Newsin toimittaja Nelson Canlas toimittivat hänelle yllättäen palkintomitalin. Heinäkuun 11. päivänä 2015 Mercado osallistui FHM:n kaksiosaiseen sadan seksikkäimmän juhlaan SMX Convention Centerissä SM Mall of Asiassa.
Mercado näytteli pääosaa, Melanie "Mel" Fernandez-Dela Paz, GMA:n televisiosarjassa "My Faithful Husband", jonka ensimmäinen jakso esitettiin 10. elokuuta 2015 Sarjan pääosien esittäjät saivat useita palkintoja ja ehdokkuuksia. Sarjan menestyksestä huolimatta sitä ei jatkettu, mikä johtui siitä, että kuvauksille ei löytynyt sopivia aikoja, kun Mercado samaan aikaan esiintyi myös elokuvissa "The Prenup" ja "WalangForever".
Elokuvan "WalangForever" kaupallisen menestyksen vuoksi Mercado sai vuonna 2015 toisen kerran MMFF:n parhaan naisnäyttelijän palkinnon.
Sosiaalisessa mediassa Mercado kertoi tulevista hankkeistaan ja vahvisti, että hän tulisi näyttelemään uudessa elokuvassa yhdessä John Lloyd Cruzin kanssa. Elokuva sai nimen "Just the 3 of Us", ja sen tuotti Star Cinema. Elokuva tuotti jo ensimmäisenä esityspäivänään 16 miljoonaa pesoa, mikä on suurin Mercadon elokuvien yhden päivän tuotto ja samalla suurin tuotto, joka mistään filippiiniläisestä elokuvasta on saatu sen ensimmäisenä esityspäivänä. Siitä tuli myös yksi Filippiinien vuoden 2016 tuottoisimmista elokuvista.
Useiden kuukausien neuvottelujen jälkeen Mercado ja GMA Network uusivat sopimuksensa 4. heinäkuuta 2016. Sopimukseen kuului, että Mercado juonsi GMA:n uutta näytelmä- ja laulukilpailusarjaa "Superstar Duets". Myöhemmin hänet valittiin näyttelemään Steffin osaa Filippiineillä uudelleen kuvatussa versiossa eteläkorealaisesta televisiosarjasta "My Love from the Star".
Vuonna 2018 Mercado esiintyi ensimmäisenä filippiiniläisenä kansainvälisen kosmetiikkabrändin "Max Factor" mainoksissa.
Puhujana.
Mercado on usein puhunut naisten oikeuksien puolesta ja erityisesti naisiin kohdistuvasta väkivallasta. Tämän vuoksi filippiiniläinen naisjärjestö GABRIELA on nimittänyt hänet kunniajäsenekseen.
Perhesuhteet.
Vuonna 2008, 21-vuotiaana Mercado ilmoitti olevansa raskaana. Lapsen isäksi julistettiin hänen entinen mies­ystävänsä Patrick Garcia, joka kuitenkin oli pyrkinyt hänestä eroon kuultuaan hänen olevan raskaana. Hänen poikansa Alex Jazz syntyi keisari­leikkauksella 16. elokuuta 2008.
Vuonna 2021 Mercado meni naimisiin pitkä­aikaisen poika­ystävänsä Dennis Trillon kanssa.
Urheilijana.
Mercado on tullut tunnetuksi myös triathlonistina. Vapaa-aikinaan hän on osallistunut jujitsu- ja Muay Thai -tunneille. Niiden hän on sanonut voimakkaasti kehittäneen hänen lihaksiaan. Hän on harrastanut myös juoksua ja pyöräilyä ja käynyt duathlon-kilpailuja Alabangin ja Lagunan kanssa. Hän on harrastanut myös sukeltamista ja toivoo esimerkillään vaikuttavan siihen, että ihmiset käyttäytyisivät ympäristöystävällisesti.